กรณ์แนะเปิดให้ประชาชนทุกคนมีสิทธิ์จองเหรียญที่ระลึกและทำได้ผ่านมือถือ
อดีตรมว.คลังแนะกรมธนารักษ์เปิดให้คนไทยทุกคนมีสิทธิ์จองเหรียญที่ระลึก และควรทำได้ผ่านแอพฯมือถือ ชี้เพื่อเป็นการดัดหลังนักเก็งกำไร
23 ส.ค. 2560

อดีตรมว.คลังแนะกรมธนารักษ์เปิดให้คนไทยทุกคนมีสิทธิ์จองเหรียญที่ระลึก และควรทำได้ผ่านแอพฯมือถือ ชี้เพื่อเป็นการดัดหลังนักเก็งกำไรเมื่อวันที่ 23 ส.ค. นายกรณ์ จาติกวณิช อดีตรมว.คลัง ได้โพสต์ข้อความผ่านเฟซบุ๊ก Korn Chatikavanij แสดงความคิดเห็นต่อกรณีที่ กรมธนารักษ์ได้เปิดจองเหรียญที่ระลึกพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช โดยระบุว่า"ฝากถึงท่านอธิบดีกรมธนารักษ์ว่าด้วยเรื่องเหรียญที่ระลึกพระราชพิธีถวายพระเพลิงพระบรมศพประชาชนจองกันไม่ทันครับ วันนี้มีการเสนอขายในราคาสูงกว่าจองแล้วในยุค 4.0 กรมธนารักษ์ควรแก้ปัญหาด้วยการเปิดให้ประชาชนคนไทยทุกคนมีสิทธิ์จองได้ โดยใช้บัตรประชาชน และควรทำได้ผ่าน App ทางโทรศัพท์มือถือเพื่อชาวบ้านจะได้มีโอกาสอย่างเท่าเทียมกันทั่วประเทศ และเพื่อไม่ให้มีข้อครหาว่ามีใครมีโควต้าแซงหน้าประชาชนและวิธีที่ผมเสนอนี้จะเป็นการกำจัดและดัดหลังนักเก็งกำไรโดยปริยายหากธนารักษ์กลัวว่าคนจองแล้วไม่จ่าย ก็ให้มีการโอนเงินล่วงหน้าก็ได้ครับ แล้วกำหนดไปเลยว่าเหรียญจะรับได้ประมาณเมื่อไรฝากท่านอธิบดีด้วยครับ เรื่องไม่ยาก"ที่มา www.facebook.com/KornChatikavanijDP/